
Demogrāfija un dzīve … La fruit, c’est la vie! Quo vadis, Europa?
 
I. Demogrāfijas pamati – Kamēr mēs neizpratīsim dzimstības samazinājuma cēloņus un neidentificēsim tos, nekādas pozitīvas izmaiņas nav iespējamas.
 
Eiropa izmirst. Mēs nevaram izvairīties no šī vienkāršā fakta – viss kontinents pilnā ātrumā traucas uz pašiznīcību. Pieņemsim, ka patreizējie statistikas datu nemainās (dzimstība 1,3), tādā gadījumā  Eiropa kļūs pilnīgi neapdzīvota jau nākamo 200 gadu laikā. Eiropā vairāk cilvēku nomirst, nekā piedzimst, un nevienā Eiropas valstī dzimstība nav tāda, lai nodrošinātu paaudžu nomaiņu, kam būtu nepieciešama dzimstība 2,1 bērns uz diviem pieaugušajiem, vai arī iedzīvotāju skaita pieaugumu. Tas parāda, ka aptuveni nākamo 50 gadu laikā Eiropā būs par 100 miljoniem cilvēku mazāk.
Mīts par draudošo iedzīvotāju skaita eksploziju ir novedis pie tādas sabiedrības attieksmes, ka cilvēki uzskata „jo mazāk bērnu, jo labāk cilvēcei." Patiesībā mums tagad vairāk nekā jebkad agrāk būtu jāsaprot ģimeņu nozīme un jāsniedz tām visas sabiedrības atbalsts.
 
Šo demogrāfisko katastrofu nav iespējams novērst ar imigrācijas palīdzību. Līdz 2025.g. būs nepieciešami jau 150 miljoni imigrantu, lai ES varētu saglabāt kaut vai patreizējo ekonomiski aktīvo iedzīvotāju līmeni un arī ar to saistītos ieņēmumus no nodokļiem vai sociālās apdrošināšanas iemaksām. 2025.g. vienai pusei Eiropas iedzīvotāju būs jāstrādā, lai nodrošinātu otru novecojošo iedzīvotāju daļu. Lai uzturētu patreizējo dzīves līmeni, Vācijai valstī vajadzēs iepludināt pusmiljonu cilvēku gadā. Iedzīvotāju piramīdas attēls uzskatāmi parāda, ka šī piramīda ir apgriezta otrādi. Paredzamā dzīves ilguma pieaugums un dramatiskais dzimstības samazinājums ir apgriezis šo piramīdu otrādi. Apvienoto Nāciju prognoze paredz, ka 2050.g. Austrijā iedzīvotāju vidējais vecums būs 50.2 gadi, Vācijā - 50.9 gadi, Spānijā - 54.3 gadi. 1965.g. dzimstība Vācijā bija 2.4 bērni uz vienu sievieti, 10 gadus vēlāk tā jau bija kritusies līdz 1.4 bērniem uz sievieti. Skaidri redzams, ka te nav ne zīmes no pārapdzīvotības, fakti rāda pretējo - dramatiski pietrūkst cilvēku. Tad nu būtu laiks uzdot šādu jautājumu – vai mūsu sabiedrībā cilvēka dzīve var turpināties? Ja vien mēs nevēlamies iznīkt dēļ zemās dzimstības, mums jāapbalvo tas nenovērtējamais ieguldījums, kuru dod ģimenes audzinot bērnus. Mums tas jāatalgo nodrošinot taisnīgu kompensāciju visām mātēm.
 
 II. Kādi iemesli ir pamatā tam, ka Eiropa ir atteikusies no tradicionālajām vērtībām – īsa diagnoze.
 
Eiropai ir vajadzīgi bērni. Tomēr valdības bieži vien iedrošina un aktīvi veicina pavisam pretējo. Ja Eiropā pagrimst tradicionālās vērtības, līdz ar to samazinās arī mūsu cerības uz nākotni. „Ģimenēm un dzīvībai” ir jādod priekšroka visu pārējo sabiedrības labklājības veicināšanas pasākumu vidū. Bet mūsu bezrūpīgā sabiedrība tiecas tikai pēc greznības un jautrības. Un tagad šajā sabiedrībā iestājas „bērnu deficīts”. 
Kā lai šāda sabiedrība uztur spēkā nerakstīto līgumu paaudžu starpā? Nākotnē mūs gaida arvien pieaugoša spriedze kā sadalīt līdzekļus starp dažādām paaudzēm, neprecētiem cilvēkiem, kuriem nav  bērnu un starp ģimenēm, kurām ir daudz bērnu, starp valsts pamatiedzīvotājiem un imigrantiem, starp nācijām ar augstu dzimstību uz dienvidiem no Vidusjūras un starp bezbērnu nācijām uz ziemeļiem no tās. Tā ir vienkārša diagnostika, kas identificē šāda notikumu pavērsiena iemeslu.
 
Eiropā plašsaziņas līdzekļi gadiem ilgi ir skandinājuši, cik ļoti pārapdzīvota ir mūsu pasaule un cik svarīga ir dzimstības kontrole. Mums liek apgūt kontracepcijas metodes un tās pielietot. Un ja bērns ticis ieņemts kontracepcijas līdzeklim mūs pieviļot, tad liberāla likumdošana paver ceļu galējam līdzeklim – abortam. 

   
Visi mums stāsta to pašu veco stāstu, gan politiķi, gan skolotāji un pat modernisma ietekmēti garīdznieki. Visiem bērniem ir jābūt gribētiem bērniem un tikai gribēti bērni ir jādzemdē. Pamatā tas attiecas tikai uz tiem bērniem, kuri aizpilda mūsu vajadzību pēc bērna. Bet ja nu negribēts bērns - tad pret to noteikti izturēsies slikti.
 
Bet bērniem jāsaņem mīlestība, tikai tad bērni spēs dot mīlestību un prieku citiem. Tas pirmkārt un galvenokārt nozīmē, ka bērniem ir vajadzīgs tēvs un māte. Nekas cits nav tik būtisks, tik dabisks un cilvēcisks kā bērnam uzaugt ģimenē, kurā ir tēvs un māte, brāļi un māsas. Un tā pilnība muļķība - degradēt ģimenes dzīvi par labu citām „ekvivalentām” alternatīvām. Bērnam noteikti ir labāk uzaugt heteroseksuālā kopdzīvē, nevis homoseksuālā, stabilā un pastāvīgā kopdzīvē, nevis nestabilās īslaicīgās attiecībās, monogāmās attiecībās, nevis poligāmās.
 
Modernā kapitālisma atsvešinātība sevišķi skaidri izgaismojas plurālistiskā kultūrā, kura izlaidību padara bezmaz vai obligātu. „Dzimumu integrācija” (dzimumu līdztiesības veicināšana visās politikas jomās un darbībās) ir socioloģijas kļūdaino uzskatu groteska pavairošana. Tā veicina izvēlēties dumpīgas seksuālās uzvedības novirzes. Šodien es esmu vīrietis, rīt jau  - sieviete, vēl pēc tam – transvestīts.
 
Šādas dramatiskas sekas sev līdzi nes mūsu sabiedrībā populārais viedoklis, ka mīlestībā un karā viss atļauts. Postmodernisma individuālisms ir uzveicis tradicionālo izpratni par to, kas ir piedienīgs, pat to cilvēku apziņā, kuriem ir saprotams ģimenes jēdziens. Šis viedoklis pasludina pārspīlētu egotismu. Bērnu aug bez vecākiem un zaudē mājas un ģimeni, un valdība ņem uz sevi atbildību šos bērnus uzaudzināt.
  
III. – Perspektīva – parunāsim par ģimenes dzīvi un bērniem. Bērni mums ir vajadzīgi, nav nekā dārgāka par bērniem!
 
Mūsu valsts administrācija vēlas visiem un katram, kas vien to mūsu valstī vēlas, izdalīt par brīvu kontracepcijas līdzekļus. Viņi tērē nodokļu maksātāju naudu, lai veicinātu to lietošanu. Tiesa gan, daži cilvēki ar gavilēm sveica šos politiķus un par viņiem vēlēja. Bet viņi „neizšķir, neatpazīst šī laika zīmes”, nezina to patieso nozīmi. Dzīvība nevar plaukt, ja tai neradām pozitīvu vidi, kura sargā cilvēka dzīvību un tās vērtību. Sevišķi svarīgs jautājums ir par to, kā, kādos apstākļos, cilvēku sugā dzīvība būtu jāieņem? Un acīmredzama atbilde ir šī – ģimenē, no vīrieša un sievietes. Tas ir tāpēc, ka katram bērnam ir tiesības uz tēvu un māti. Tālāk mums sev jāuzdod jautājums – kāda vide bērnam vajadzīga, lai bērns izaugtu veselīgs un spēcīgs? Noteikti ir nepieciešama jauna likumdošana, kas garantētu optimālos apstākļus bērna attīstībai. Sabiedrībā indivīda brīvība nekad nevar būt absolūta, to ierobežo cieņa pret citu cilvēku brīvību. Cilvēkam ir tiesības uz dzīvību, un nogainot cilvēkus abortos tik nodarīts liels ļaunums. Mums jāveido pozitīvāks skatījums uz nākotni, kas būtu pretējs šai "nāves kultūrai ". Eiropā jau tagad pietrūkst visu to bērnu, kuri pēdējo 30 gadu laikā nogalināti abortos. Pēc Starptautiskās ģimenes plānošanas federācijas (IPPF - visā pasaulē pazīstama organizācija, kura atbalsta indivīdu tiesības izdarīt savu izvēli ģimenes plānošanā) datiem, pasaulē katru gadu tiek izdarīti 46 miljoni abortu, 17 % no tiem - Eiropā.
 
Valsts, kura sievietēm nedod labākas izvēles, kā vienīgi sankcionē viņas nogalināt bērnu viņu pašu miesās, nedrīkstētu saukties par labklājības valsti. Un valsts, kura nenodrošina tādu pašu aizsardzību vēl nedzimušam bērnam, kādu tā nodrošina pieaugušajiem nodokļu maksātājiem, nedrīkst lepoties ar tiesiskumu tās robežās. Loģisks turpinājums abortiem ir eitanāzijas ieviešana. Ja mēs neaizsargāsim cilvēka tiesības uz dzīvību jau no pašiem pirmajiem mirkļiem, tad mums jābūt gataviem uz to, ka arī citās situācijas cilvēka dzīvība tiks upurēta, un eitanāzija var atņemt dzīvību pensijas vecuma cilvēkiem vai nedziedināmi slimajiem.
 
Tātad visneatliekamākais uzdevums mūsu sabiedrībai ir pārorientācija uz reproduktīvāku klimatu un vidi, kurā ir vairāk bērnu, vairāk ģimeņu un vairāk laika, ko vecāki var pavadīt kopā ar saviem bērniem un veltīt priekš saviem bērniem. Kad jaunajiem pāriem ir lielākas iespējas izvēlēties, kad viņi saņem lielāku sabiedrības atbalstu, kad jaunās sievietes vairs nav spiestas strādāt ārpus mājām finansiālas nepieciešamības dēļ, viņas vēlēsies „ņemt pauzi”, lai laistu pasaulē bērniņu, un bērnu skaits pieaugs.
 
Ungārija nesen pieņēma jaunu Konstitūciju, tas neapšaubāmi ir  pozitīvs notikumu pavērsiens, kas piesaistīja arī plašsaziņas līdzekļu uzmanību. Arī Polijā aborti ir aizliegti ar likumu, un, kopš šī likuma stāšanās spēkā, tas katru gadu ir izglābis no nāves simts tūkstoš bērnu. Katram no mums ir kādas iespējas dot savu ieguldījumu, lai padarītu pasauli labāku, lai mūsu pasaulē vide kļūtu labvēlīga bērniem, un to mēs varam darīt kaut vai kļūstot priekš šiem bērniem par labu piemēru. Un es gribu arī jūs katru aicināt ņemt tajā dalību!
